S-194/2013

Mál þetta, sem dómtekið var 17. apríl sl., er höfðað með ákæru útgefinni af lögreglustjóranum á höfuðborgarsvæðinu 12. mars 2013 á hendur H-kvk-þgf L-kvk-þgf G-kvk-þgf, kt. 000000-0000, xxxxxxxxxxx, Hafnarfirði, fyrir eftirtalin brot framin í Reykjavík á árinu 2012, nema annað sé tekið fram:

I.

Fyrir líkamsárás, með því að hafa föstudaginn 10. ágúst 2012, í svefnherbergi í íbúð í fjölbýlishúsi að Meðalholti 3 í Reykjavík, slegið A tvö högg með krepptum hnefa í andlit, með þeim afleiðingum að hún hlaut skurð undir hægra auga sem sauma þurfti með þremur sporum.

Er talið að þetta varði við 1. mgr. 217. gr. almennra hegningarlaga nr. 19/1940.

II.

Fyrir eftirtalda þjófnaði framda í Reykjavík með því að hafa:

1. Föstudaginn 16. nóvember 2012 stolið matvöru og innkaupakerfi að samtals áætluðu verðmæti 14.977 kr. úr verslun Nóatúns við Háaleitisbraut 68.

2. Laugardaginn 17. nóvember 2012 stolið tvennum Adidas buxum og tveimur peysum af tegundunum Adidas og Nike að samtals söluverðmæti 47.960 kr. úr verslun Intersport að Bíldshöfða 20.

3. Þriðjudaginn 20. nóvember 2012 stolið snyrtivörum að samtals söluverðmæti 10.520 kr. úr Urðarapóteki við Vínlandsleið.

4. Miðvikudaginn 16. janúar 2013 stolið matvöru að samtals söluverðmæti 7.528 kr. úr verslun Nettó í Mjódd.

Er talið að þetta varði við 244. gr. almennra hegningarlaga nr. 19/1940.

Er þess krafist að ákærða verði dæmd til refsingar og greiðslu alls sakarkostnaðar.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í desember 1991 og hefur samkvæmt sakaskrá einu sinni, 22. febrúar 2012, verið dæmd til fjögurra mánaða skilorðsbundinnar refsivistar til tveggja ára fyrir brot gegn 244. gr. og 248. gr. almennra hegningarlaga nr. 19/1940 og gegn umferðarlögum. Þá var hún 19. febrúar sl. dæmd til níu mánaða fangelsis, skilorðsbundins í tvö ár, fyrir fjársvik og rán og var sá dómur hegningarauki við þann fyrri. Brot þau sem ákærða er nú sakfelld fyrir voru framin fyrir uppkvaðningu dómsins frá 19. febrúar sl. Verður refsing ákærðu ákveðin sem hegningarauki og refsing dæmd í einu lagi, sbr. 78. og 60. gr. almennra hegningarlaga nr. 19/1940 og verður ákærðu gerð refsing með hliðsjón af 77. gr. sömu laga. Ákærða hefur skýlaust játað brot sín fyrir dóminum. Ákærða hefur lagt fram vottorð frá Dyngjunni, dags. 16. þessa mánaðar, þar sem fram kemur að hún hafi innritast þar 26. janúar sl. og muni dvelja þar svo lengi sem þurfa þyki. Fram kemur m.a. að henni gangi vel og hún sé virk í meðferð. Séu því bundnar miklar vonir við áframhaldandi bata hennar. Með hliðsjón af öllu framangreindu þykir refsing ákærðu hæfilega ákveðin fangelsi í 12 mánuði og þykir mega skilorðsbinda refsinguna með þeim hætti er í dómsorði greinir.

Ákærða greiði 32.400 krónur í sakarkostnað, auk málsvarnarþóknunar skipaðs verjanda síns, S-kk-ef K-kk-ef K-kk-ef héraðsdómslögmanns, 62.750 krónur.

Af hálfu ákæruvaldsins flutti málið K-kk-nf Ó-kk-nf fulltrúi.

B-kvk-nf B-kvk-nf héraðsdómari kveður upp þennan dóm.

D Ó M S O R Ð :

Ákærða, H-kvk-nf L-kvk-nf G-kvk-nf, sæti fangelsi í 12 mánuði, en fresta skal fullnustu refsingarinnar og falli hún niður að liðnum þremur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði 32.400 krónur í sakarkostnað, auk málsvarnarþóknunar skipaðs verjanda síns, S-kk-ef K-kk-ef K-kk-ef héraðsdómslögmanns, 62.750 krónur.

B-kvk-nf B-kvk-nf